ร้านสมบูรณ์โภชนา เป็นร้านเก่าแก่ ของเมืองระนอง เคยมาระนองตอนเด็กๆ ยังจำได้ว่าเห็นร้านนี้อยู่และเคยมาทานยังประทับใจ ตัวร้านเป็นตึกแถวริมถนนเพชรเกษม จอดรถต้องจอดริมถนน หน้าร้านมีของสดวางไว้ให้เลือกหลายอย่าง คล้ายๆ ร้านข้าวต้ม บรรยากาศ ในร้านค่อนอึดอัดร้านค่อนข้างเก่า เพราะเปิดมานาน การบริการพนักงานจะพูดไม่ค้อยรู้เรื่องครับเพราะเป็นชาวต่างชาติ ความสะอาดของร้านค่อนข้างธรรมดา สำหรับรายการอาหารที่สั่ง
1. ยำแมงกระพรุน แมงกระพรุนเป็นชินเอามายำ ใสเครื่องยำ รสชาติ ออกจะหวาน ไม่แซบ จานนี้เฉยๆ ครับ
2. หอยแครงลวก หอยแครงขนาดกำลังดี เอามาลวกซึ่งลวกได้พอดี แกะมาให้ อร่อยครับ
3. ผัดสะตอกุ้ง สะตอกรอบๆ เอามาผัดกะปิกุ้ง ตัวเนื้อกุ้งค่อนข้างเละ รสชาติไม่เข้มข้น 
4. ใบเหลียงผัดไข่ ใบเหลียง ผักทางใต้เอามาผัดกับไข่ ทางร้านทำออกมาได้ธรรมดาครับ รสชาติจืด 
5. ปูนิ่มผัดผงกระหรี่ ปูนิ่มเอามาทอดก่อนจนกรอบๆ เอามาผัดกับผงกระหรี่รสชาติพอใช้ได้ครับ แต่ผัดออกมาจนแห้ง 
6. น้ำพริกกุ้งเสียบ น้ำพริกรสชาติดี มีผักสดแนมมาให้ ทานเล่น ทานกับข้าวอร่อยครับ
7. หัวปลาต้มเผือก จานนี้มาเป็นหม้อไฟ หัวปลาทอด เอามาต้มกับเผือก จานนี้ผมไม่ชอบเป็นการส่วนตัวอยู่แล้วครับ เลยไม่รู้ว่าเป็นอย่างไร
8. หอยโจงโดงผัดฉ่า หอยโจงโดงเนื้อหนึบๆ เอามาผัดฉ่า รสชาติ ไม่จัด ไม่เข้มข้น 

โดยรวม รู้สึกผิดหวังกับการคาดหวังครับ เพราะเคยประทับใจมาก่อน โดยเฉพาะเรื่องรสชาติ ไม่เป็นไปอย่างที่คาด เพื่อนๆ ผ่านมาลองมาทานกันดูนะครับ !!